CELEX: 32019D1713
Language: ro
Date: 2019-10-09 00:00:00
Title: Decizia de punere în aplicare (UE) 2019/1713 a Comisiei din 9 octombrie 2019 de stabilire a formatului informațiilor care trebuie să fie puse la dispoziție de statele membre în scopul raportării cu privire la punerea în aplicare a Directivei (UE) 2015/2193 a Parlamentului European și a Consiliului [notificată cu numărul C(2019) 7133] (Text cu relevanță pentru SEE)

11.10.2019   
               
               
                  RO
               
               
                  Jurnalul Oficial al Uniunii Europene
               
               
                  L 260/65
               
            
         DECIZIA DE PUNERE ÎN APLICARE (UE) 2019/1713 A COMISIEI
         din 9 octombrie 2019
         de stabilire a formatului informațiilor care trebuie să fie puse la dispoziție de statele membre în scopul raportării cu privire la punerea în aplicare a Directivei (UE) 2015/2193 a Parlamentului European și a Consiliului
         [notificată cu numărul C(2019) 7133]
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva (UE) 2015/2193 a Parlamentului European și a Consiliului din 25 noiembrie 2015 privind limitarea emisiilor în atmosferă a anumitor poluanți provenind de la instalații medii de ardere (1), în special articolul 11 alineatul (2),
         întrucât:
         
                     (1)
                  
                  
                     Articolul 11 alineatul (2) din Directiva (UE) 2015/2193 prevede că statele membre au obligația de a transmite Comisiei, până la 1 ianuarie 2021, un raport conținând o estimare a emisiilor totale anuale de monoxid de carbon (CO) provenite de la instalațiile medii de ardere.
                  
               
                     (2)
                  
                  
                     În conformitate cu articolul 11 alineatul (3) (primul paragraf) din Directiva (UE) 2015/2193, în scopul raportării, Comisia ar trebui să pună la dispoziția statelor membre un instrument electronic de raportare.
                  
               
                     (3)
                  
                  
                     În conformitate cu articolul 11 alineatul (3) (al doilea paragraf) din Directiva (UE) 2015/2193, Comisia ar trebui să specifice formatele tehnice de raportare pentru a simplifica și a raționaliza obligațiile de raportare pentru statele membre.
                  
               
                     (4)
                  
                  
                     Măsurile prevăzute în prezenta decizie sunt conforme cu avizul comitetului instituit prin articolul 75 alineatul (1) din Directiva 2010/75/UE a Parlamentului European și a Consiliului (2), astfel cum este menționat la articolul 15 din Directiva (UE) 2015/2193,
                  
               ADOPTĂ PREZENTA DECIZIE:
         
            Articolul 1
            În scopul raportării către Comisie a unei estimări a emisiilor totale anuale de monoxid de carbon (CO) în conformitate cu articolul 11 alineatul (2) din Directiva (UE) 2015/2193, statele membre trebuie să utilizeze chestionarul prevăzut în anexa la prezenta decizie.
            Statele membre trebuie să utilizeze instrumentul de raportare electronică pus la dispoziție de Comisie în conformitate cu articolul 11 alineatul (3) (primul paragraf) din Directiva (UE) 2015/2193 pentru a raporta informațiile prevăzute în anexa la prezenta decizie.
         
         
            Articolul 2
            Informațiile prevăzute în anexa la prezenta decizie se transmit pentru anul de raportare 2019, dacă nu se precizează altfel în anexa respectivă.
            Informațiile prevăzute în anexa la prezenta decizie se transmit până cel târziu la 1 ianuarie 2021.
         
         
            Prezenta decizie se adresează statelor membre.
            Adoptată la Bruxelles, 9 octombrie 2019.
            
               
                  Pentru Comisie
               
               Karmenu VELLA
               
                  Membru al Comisiei
               
            
         
         
            (1)  JO L 313, 28.11.2015, p. 1.
         
            (2)  Directiva 2010/75/UE a Parlamentului European și a Consiliului din 24 noiembrie 2010 privind emisiile industriale (prevenirea și controlul integrat al poluării) (JO L 334, 17.12.2010, p. 17).
      
      
         
            ANEXĂ
            
               Informații privind instalațiile medii de ardere reglementate de Directiva (UE) 2015/2193
            
            
               
                  Notă:
                Obligația de a furniza până în ianuarie 2021 informațiile solicitate este anterioară necesității autorizării sau înregistrării instalațiilor medii de ardere existente. Având în vedere cele de mai sus, atunci când completează raportul, statele membre vor trebui să se bazeze pe datele pe care le au la dispoziție în momentul respectiv. În cazul în care nu dispun de date, acestea trebuie să completeze raportul folosind cele mai bune estimări. Din aceste motive, se face o distincție între instalațiile noi și cele existente și între instalațiile cu o putere termică mai mare de 20 MWt și cele cu o putere mai mică de 20 MWt.
            
               Partea 1
            
            
               Categorii de instalații
            
            Acest tabel conține categoriile de instalații care urmează să fie utilizate pentru furnizarea informațiilor solicitate în părțile 2 și 3 (1).
            
                        1.1. Instalații noi sau existente
                     
                     
                        Astfel cum sunt definite la articolul 3 alineatele (6) și (7) din Directiva (UE) 2015/2193
                     
                  
                        1.2. Clase de capacitate (puterea termică nominală) (2)
                        
                     
                     
                        
                                    —
                                 
                                 
                                    egală sau mai mare de 1 MWt și mai mică sau egală cu 5 MWt
                                 
                              
                                    —
                                 
                                 
                                    mai mare de 5 MWt și mai mică sau egală cu 20 MWt
                                 
                              
                                    —
                                 
                                 
                                    mai mare de 20 MWt
                                 
                              
                  
                        1.3. Tipuri de instalații
                     
                     
                        
                                    —
                                 
                                 
                                    altele decât motoare și turbine cu gaz
                                 
                              
                                    —
                                 
                                 
                                    motoare
                                 
                              
                                    —
                                 
                                 
                                    turbine cu gaz
                                 
                              
                  
                        1.4. Tipuri de combustibili
                     
                     
                        
                                    —
                                 
                                 
                                    biomasă solidă
                                 
                              
                                    —
                                 
                                 
                                    alți combustibili solizi
                                 
                              
                                    —
                                 
                                 
                                    motorină
                                 
                              
                                    —
                                 
                                 
                                    combustibili lichizi, alții decât motorina
                                 
                              
                                    —
                                 
                                 
                                    gaze naturale
                                 
                              
                                    —
                                 
                                 
                                    combustibili gazoși, alții decât gazele naturale
                                 
                              
                                    —
                                 
                                 
                                    combustibil mixt
                                 
                              
                  
               Partea 2
            
            
               Metadate
            
            
                        2.1. Țara
                     
                     
                        Identificarea țării care prezintă raportul
                     
                  
                        2.2. Autoritatea competentă
                     
                     
                        Identificarea autorității competente responsabile pentru raport (departament, adresă, număr de telefon și e-mail)
                     
                  
                        2.3. Numărul de instalații
                     
                     
                        Numărul de instalații pentru fiecare categorie de instalații
                     
                  
                        2.4. Anul de raportare
                     
                     
                        Anul calendaristic la care se referă raportarea (3)
                        
                     
                  
               Partea 3
            
            
               Emisiile, consumul de energie și capacitatea
            
            
                        3.1. Concentrațiile de CO
                     
                     
                        Concentrația medie estimată de monoxid de carbon, exprimată în mg/Nm3 la nivelul de referință al oxigenului folosit pentru a exprima, pentru fiecare categorie de instalații, valorile limită de emisie ale poluantului reglementat și aerul uscat
                     
                  
                        3.2. Emisiile de CO
                     
                     
                        Cantitatea de monoxid de carbon estimată, exprimată în cantitatea totală în tone, pe an calendaristic, evacuată de instalații pentru fiecare categorie de instalații
                     
                  
                        3.3. Consumul de energie
                     
                     
                        Cantitatea totală estimată de combustibili utilizată de instalații, exprimată în terajoule, pe an, pentru fiecare categorie de instalații
                     
                  
                        3.4. Capacitatea totală agregată
                     
                     
                        Capacitatea totală instalată estimată, exprimată ca suma puterilor termice instalate totale ale tuturor instalațiilor, pentru fiecare categorie de instalații
                     
                  
               (1)  Exemplu de categorie: cazane noi cu o putere mai mare de 5 MWt și mai mică sau egală cu 20 MWt care ard combustibili lichizi, alții decât motorina.
            
               (2)  Pentru instalațiile medii de ardere noi, se poate utiliza puterea termică nominală totală.
            
               (3)  De preferință 2019. Dacă nu este posibil, 2018.